હાલ આપણા સમાજ માં સ્ત્રીઓ ના પણ બે ભાગ પડી ગયા છે. એક ઘરમાં રહીને ઘરકામ કરતી હાઉસ વાઈફ અને બીજી બહાર કામ કરીને પૈસા કમાતી વર્કિંગ વુમન . આમ જોવા જઈએ તો કામ તો આ બંને જ કરે છે . હાઉસ વાઈફ ખાલી પૈસા કમાવા નથી જતી એટલું જ બાકી એ ઘરમાં એનાથી ડબલ કામ કરે છે . પણ અફસોસ એ કોઈને દેખાતું નથી . એક સ્ત્રી ખાલી ભણેલી હોય તોજ એ એ પોતાના પરિવારને આર્થિક રીતે મદદ રૂપ થઇ શકે એવું જ નથી હોતું. આજે પણ એવી કેટલીય મહિલાઓ ઉદાહરણ તરીકે છે જેઓ ભણેલી ન હોવા છતાં ભરતકામ તેમજ ખેતીવાડી જેવા કામ કરીને પોતાના પતિને તેમજ પરિવારને ઘરમાં આર્થિક રૂપે મદદ રૂપ થતી આવી છે .